Пролетна ваканция с Велоучилище МТБ-БГ в 11 Bike Park
2026-04-06 00:00 - 2026-04-08 23:59 (Europe/Sofia)
От 4 до 13 април учениците в България са в пролетна ваканция. По този повод от 6 до 8 април (понеделник до сряда) Велоучилище МТБ-БГ ще наблегне на обученията с деца в 11 Bike Park.

Планирам часове там във всеки от трите дни, като някои от тях са обявени в календара на байкпарка, а други ще бъдат добавени само при наличие на заявки за това, направени по телефона. Причината е, че за по-високите нива искам да говоря с родител на детето, за да съм сигурен, че нивото му съответства на обявеното за курса.

Ето какво съм планирал по принцип за всеки от дните:

От 10:00 до 12:00 ч – персонални уроциПродължителност: 60 минути; цена: 44 евро; обявени са в календара на байкпарка.

12:30 – 13:30 ч – I-во ниво (начинаещи) групова тренировка деца 5-8 г.Продължителност: 60 минути; цена: 25 евро; обявени са в календара на байкпарка, необходими са минимум трима участници.

13:30 – 14:30 ч – I-во ниво (начинаещи) групова тренировка деца 9-14 г.Продължителност: 60 минути; цена: 25 евро; обявени са в календара на байкпарка, необходими са минимум трима участници.

15:00 – 16:00 ч – II-ро ниво (напредващи) групова тренировка деца 9-14 г.Продължителност: 60 минути; цена: 25 евро; не са обявени в календара на байкпарка, необходими са минимум трима участници. Записване на телефон 0887321695.

16:00 – 17:00 ч – III-то ниво (напреднали) групова тренировка деца 9-14 г.Продължителност: 60 минути; цена: 25 евро; не са обявени в календара на байкпарка, необходими са минимум трима участници. Записване на телефон 0887321695.

Посоченият график е само ориентировъчен! Възможно е в процеса на резервации да бъдат направени промени в часовете на някои от груповите тренировки, да бъдат променени някои от форматите (например да бъдат записани на тяхно място персонални уроци или семейни тренировки) и т.н., в зависимост от това какъв е интересът от страна на участниците. Във всички случаи, ако имате малчугани, които искате да доведете за обучение с Велоучилище МТБ-БГ в 11 Bike Park, не се колебайте да ме потърсите на тел. 0887321695, Любомир Ботушаров.

Разбира се, възрастни също са добре дошли за персонални уроци, ако са във ваканционен режим. 🙂

Търново Ултра 2026
2026-04-10 00:00 - 2026-04-11 23:59
Едно от най-популярните пролетни събития в календара на планинските колоездачи и бегачи, Търново Ултра, ще се проведе на 10-11 април 2026 г. Оригиналната дата бе с една седмица по-късно, но бе сменена заради насрочването на предсрочните парламентарни избори на нея.

Състезанието предоставя уникална възможност за обединяване на любителите на трейл бягането и MTB-колоезденето в един двудневен спортен спектакъл. Трасетата преминават през красивите пътеки на природния пейзаж в околностите на Велико Търново, предлагайки на участниците уникално съчетание от предизвикателства и приключения.

Търново Ултра е в началото на сезона както в трейл бягането, така и в планинското колоездене, като на старта освен стотици любители, застават и редица от най-класните състезатели на България. С всяка изминала година състезанието привлича все повече и повече участници, като през 2025 състезателите в двата дни бяха повече от 2500. В първото издание на детското бягане взеха участие 350 деца.

През 2026 Ви очакват следните дистанции:

На 10 април на старт ще застанат колоездачите.35 км МТБ55 км МТБ

На 11 април е ред на участниците в трейл-бягането.14 км трейл-бягане25 км трейл-бягане32 км трейл-бягане51 км трейл-бягане

Ако еднодневното предизвикателство не е достатъчно за Вас, участвайте в някой от двата дуатлона: Duathlon Short 35 км МТБ + 25 км трейл-бяганеDuathlon Long 55 км МТБ + 32 км трейл-бягане

Търново Ултра съчетава в себе си трудности, изискващи физическа издръжливост и техническа подготовка. Кратките трасета са подходящи за абсолютно начинаещи, но участието в 55 км МТБ или 51 км трейл-бягане е сериозно предизвикателство дори и за най-подготвените. Участниците се изправят пред разнообразни терени – от бързи пътеки, през участъци, изпълнени с корени и камъни, до стръмни изкачвания и още по-стръмни спускания. Панорамният пейзаж и атмосферата на състезанието съчетават силата на природата с духа на съревнованието.

Търново Ултра е единственият ултрамаратон в България, стартиращ и финиширащ в центъра на областен град. Насладете се на невероятните гледки, безупречната маркировка, богатите подкрепителни пунктове и красотата на Велико Търново, водещи на Търново Ултра стотици нови участници всяка година. Качеството е гарантирано от организатора – Спортен Клуб „Браун Тим“ – един от водещите клубове по спортно ориентиране в страната за последните 20 години.

За повече информация следете: https://tarnovo-ultra.com/https://www.facebook.com/TarnovoUltra

Велоучилище МТБ-БГ | Тренировки в 11 Bike Park – 20-26 април 2026
2026-04-20 00:00 - 2026-04-26 23:59
За седмицата 20-26 април за почти всеки от дните съм обявил часове в 11 Bike Park. Там има и чудесен асфалтов пъмптрак, както и други неща в закритата част, така че дори при дъжд или при неподходящи условия на външните трасета, има има къде и какво да учим и упражняваме.

Засега съм обявил следните присъствени часове*:

понеделник (20 април) от 10:00 до 17:00 ч;

сряда (22 април) от 10:00 до 15:00 ч;

четвъртък (23 април) от 10:00 до 19:00 ч;

петък (24 април) от 10:00 до 14:00 ч;

неделя (26 април) от 10:00 до 18:00 ч.

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Часовете са обявени като персонални уроци (продължителност 60 минути, цена 44 евро / 86 лв.), но няма проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца.

Записванията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695.

Black Sea Route Epic 2026 Bike Tour
2026-04-24 00:00 - 2026-05-05 23:59
Здравейте, приятели и любители на приключенията и пътешествията!

Сдружение „Черноморски път“, Велоуикенд, Велоклуб „УСТРЕМ“ и ТД “Родни Балкани” Ви каним да се включите във II-то издание на този велосипеден тур по част от туристическия велосипеден и пешеходен маршрут „Черноморски път“!

Тази година сме решили да Ви покажем още от маршрута на румънска територия, като стартът ни ще бъде в Община Журиловка на Дунавската делта. Започвайки на 24.04. от Vișina/Вишина, Румъния, ни предстоят дванадесет дни колоездене по крайбрежните горски, полски, каменисти и пясъчни пътеки, за да достигнем на 05.05. до малкото, сгушено в края на българските земи с. Резово (носещо името си от и смятано за родно място на прочутия митичен тракийски цар Резос).

Преходът ще бъде белязан от свежо пролетно време, финалните акорди на миграцията на птиците, плахото разлистване на гората и разцъфнали цветя, а хладният морски бриз ще ни кара да очакваме с още по-голямо нетърпение настъпващото лято.

Подробности вижте тук: https://www.facebook.com/events/2665978423757007/

Велоучилище МТБ-БГ | Курс за начинаещи – Войнеговци, 25 април 2026
2026-04-25 00:00 - 23:59
Прогнозата за този уикенд е добра и на 25 април, събота, е време за първия за 2026 г. курс на Велоучилище МТБ-БГ за ниво начинаещи по пътеката „Манчо“ над Войнеговци. Както вероятно знаете, тази пътека е много забавна и разнообразна, така че дори и напредващи са добре дошли, особено ако не са идвали до момента на друг курс и искат да минат през всички основни техники и упражнения.

Засега прогнозата за времето е идеална. Има вероятност от леки превалявания следобед, но се надявам да се разминат.

Ще се срещнем на площада в Локорско (защото има повече място за паркиране), където ще отметнем „административната част“ (декларации, такси за участие и т.н.), ще направим проверка на велосипедите и начални упражнения за завиване, баланс и др. След това потегляме в посока Войнеговци, като преди селото започва изкачването към в.з. Манчов валог. В края на изкачването ще направим кратка обедна почивка – носете си някаква храна за хапване в гората. След това ни очаква спускането – пътеката е много приятна и лека, като по нея ще можем да упражним на начално ниво някои от важните техники като спиране, завиване, преодоляване на някои видове препятствия. Тъй като пътеката не е много дълга, може да остане време за още едно спускане по нея (ако участниците желаят да се изкачим втори път), а може и да не остане – всеки път е различно.

НИВО: начинаещи*Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.*Във формуляра съм оставил възможност за записване и на ниво напредващи, защото дори и за тях курсът може да е полезен в една или друга насока, особено ако не са идвали до момента на подобно обучение.

МИНИМАЛЕН БРОЙ УЧАСТНИЦИ: 4МАКСИМАЛЕН БРОЙ УЧАСТНИЦИ: 8

ТАКСА: 40 евро /човек (78.23 лв.)Таксата за участие се заплаща на място в деня на обучението.За читатели с абонамент в МТБ-БГ е предвидена и скромна отстъпка от цената.Таксата включва участие в упражнения с инструктор за усвояване на основните техники за каране на планински велосипед.Таксата НЕ включва застраховки, транспорт, настаняване, храна и други подобни услуги.

ПРОГРАМА:

Събота, 25 април 2026 г.09:00 – Среща и регистрация (Локорско, главния площад, https://goo.gl/maps/T7yJcLcbQdu)09:00 – 11:00 – Проверка на велосипедите, кратки начални обяснения и упражнения.11:00 – 12:00 – Изкачване до началото на пътеката и кратка почивка за обяд.12:00 – 16:30 – Спускане по пътеката със спирания за упражнения, последвано евентуално от второ спускане.

Важно! Сутринта се очаква да е хладно, така че вземете си и по-топли дрехи. Преди да тръгнем към планината, може да оставим излишните дрехи в колите. Носете си достатъчно вода (поне 1 – 1.5 л), защото по маршрута няма чешми, а също и нещо за хапване, тъй като по обяд ще сме в гората.

ЗАПИСВАНЕ

Формуляр за записване: https://forms.gle/LK4UniLry5fn6VNr8

Желаещите да участват в мероприятието трябва да се запишат най-късно до 13:00 ч на 24 април 2026 г. чрез попълване на формуляра. Записвания след този срок ще са възможни само при наличие на незаети места. Посочват се име и фамилия на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 24 април 2026 г. след 13:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 8 до 14 години ще бъдат допускани в обученията за начинаещи само в присъствието на родител, който да ги наблюдава. Участници на възраст от 15 до 17 години може да бъдат допуснати и в заниманията за напредващи след попълване на декларация за освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/1327346229268835

За въпроси и информация може да ползвате е-mail info.mtbbg@gmail.com или тел. 0887321695.

Приятелска сбирка „Ендуро, майна!“
2026-05-01 00:00 - 2026-05-03 23:59
Здравейте, Криви и Некриви приятели!През месец май 2026 ще повторим епичното, приятелско каране – Ендуро, Майна! Този път в тридневен формат.

Мислим, че всички помнят първото издание и четирите сезона, които се смениха в един уикенд.

Събитието няма състезателен характер, а само чистата наслада от каране с приятели.

Датите на провеждане:1 – 3.05.2026 г.

Форма за регистрация: месец преди събитието

Място: Над Пловдив. Ще караме по няколко пътеки на ден около Храбрино, Гълъбово, Куклен, Асеновград. Общо взето почти всичко яко в района.

Трансферирането до началото на пътеките ще бъде организирано с извозване. Очакват ви вълнуващи трасета и незабравими преживявания сред природата!

След доза адреналин през деня, привечер ще се настаним в хотел в района.

Очаквайте пълна информация и програма месец преди събитието.

Повече подробности вижте тук: https://www.facebook.com/events/1281262860477741/.

Велоучилище МТБ-БГ | Обучения в 11 Bike Park – 5-10 май 2026
2026-05-05 00:00 - 2026-05-10 23:59
Тази седмица съм обявил часове за обучения в 11 Bike Park в няколко от дните. Очаква се времето като цяло да е добро, но в четвъртък и петък може да вали и тогава ще ползваме закритата част, където има хубав асфалтов пъмптрак и други интересни неща.

Засега съм обявил следните присъствени часове*:

вторник (5 май) от 10:30 до 18:30 ч;

четвъртък (7 май) от 10:00 до 14:00 ч (като е възможно да добавя и други следобедни часове);

петък (8 май) от 10:00 до 18:00 ч (възможно е обаче някои от часовете да отпаднат);

неделя (10 май) от 10:00 до 18:00 ч.

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Часовете са обявени като персонални уроци (продължителност 60 минути, цена 44 евро / 86 лв.), но няма проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца.

Записванията за обученията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695, Любомир.

Trailbuilding семинар Банско | 9-10 май 2026
2026-05-09 00:00 - 2026-05-10 23:59
Имаш интерес към изграждането на пътеки за планинско колоездене? Искаш да научиш как се създават устойчиви, забавни и безопасни трасета? Този семинар е точно за теб!

Къде: БанскоКога: 9 и 10 май 2026 г.

Присъедини се към двудневен практически семинар, посветен на добрите практики в проектирането и изграждането на MTB пътеки. Събитието е подходящо както за ентусиасти и доброволци, така и за хора с опит, които искат да надградят знанията си.

Какво ще включва програмата:

Основи на устойчивия дизайн на пътеки

Избор на терен и планиране на трасета

Техники за изграждане и поддръжка

Работа с инструменти

Практическа работа на терен – ще приложим наученото в реална среда

В рамките на семинара ще имаш възможност да се включиш в реален процес по изграждане на пътека и да усетиш как теорията оживява на терен.

Подробна програма на събитието ще бъде споделена съвсем скоро! Но това, което можем да обещаем е, че работата по пътеките ще предвидим и време за каране.

Участието е безплатно и ние ще осигурим инструменти.

Местата са ограничени, затова побързай да се запишеш!

При въпроси и нужна от повече информация, пишете на страницата на Bike Ventures.

За регистрация: https://forms.gle/KWEQtW8hmcbm49mk6

Ела да изградим нещо стойностно заедно!

Повече подробности вижте тук: https://www.facebook.com/events/1516296833161253/

Велоучилище МТБ-БГ | Сеславци – скални препятствия – 9 май 2026
2026-05-09 09:00 - 13:00
Това е кратък специализиран курс, посветен на конкретен тип терен/препятствия по пътеките – малки скали и скални прагове. Провежда се на един открит склон над с. Сеславци, който е осеян с множество малки скали. И макар че теренът е специфичен, уменията и техниките, които можем да упражняваме по него, всъщност са доста разнообразни и общи.

Нещата, които конкретно могат да се пробват/упражняват по тази поляна и нейните скали, са:

преминаване през малки скални прагове – с газене или със скачане;

спускане по кратки стръмни наклони;

спускане по кратки много стръмни наклони;

спускане по малко по-дълги скални секции;

спиране по скалисти терени с различен наклон;

избор на места за спиране и линии за преминаване;

преодоляване на кратки, но стръмни насрещни наклони;

преминаване през тесни улеи;

спускане на цялостна линия с прагове, улеи и нестабилна настилка;

малки скокчета;

спускане на други специфични препятствия.

Курсът е подходящ най-вече за ниво напредващи – за хора, които вече карат редовно по пресечен терен, но изпитват затруднения конкретно на скали, прагове и други подобни препятствия. Напредналите също има какво да упражняват, макар че за някои от тях препятствията може да се окажат твърде лесни. За начинаещи теренът по-скоро е труден и за тях курсът е най-малко подходящ.

Като цяло курсът не е строго структуриран като програма, а ще е във формат „всеки упражнява каквото може и каквото иска“, а аз ще давам на всеки конкретни напътствия и съвети за съответните препятствия. Продължителността на курса е около 3 часа.

Място за провеждане: https://goo.gl/maps/uykidn2vnEVHg1Cu8.

Важно! Имайте предвид, че целият район над с. Сеславци, включително мястото за провеждане на курса, преди няколко десетилетия се е използвал за добив на уранова руда. Преди 10-20 години се смяташе, че по тези места все още има повишен радиационен фон. Пак по това време се извършваха и някои дейности по рекултивация. Последната информация, с която разполагам, е противоречива – според някои измервания районът вече се счита за безопасен, според други на места все още има повишен радиационен фон. Не съм специалист и не мога да твърдя нищо със сигурност. Моля всеки да прецени по собствените си критерии дали това го притеснява и с оглед на това да реши дали иска да участва, или не.

ТАКСА: 20 евро/човек (39 лв.)

Таксата за участие се заплаща на място в деня на обучението.

Таксата включва участие в упражнения с инструктор за усвояване на основните техники за каране на планински велосипед.

Таксата НЕ включва застраховки, транспорт, настаняване, храна и други подобни услуги.

НИВО: напредващи и напреднали, като най-ефективно и полезно ще е за напредващи

Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.

МИНИМАЛЕН БРОЙ УЧАСТНИЦИ: 4МАКСИМАЛЕН БРОЙ УЧАСТНИЦИ: 10

Две важни уточнения:

Желателно е, но не е задължително, участниците да са идвали преди това на общ курс на Велоучилище МТБ-БГ, тъй като в този няма да имаме време за много теория, ще наблягаме директно на практиката.

Добре е да сте с безкамерни гуми, тъй като поляната е пълна с тръни от вида Бабини зъби. По принцип напролет и през през лятото няма голям проблем с тях, но все пак хора с вътрешни гуми често стават жертва на трънчетата по този склон.

ЗАПИСВАНЕ

Формуляр за записване: https://forms.gle/ZKv3ykJxgpWr87dt7

Желаещите да участват в мероприятието трябва да се запишат най-късно до 13:00 ч на 8 май 2026 г. чрез попълване на формуляра горе. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 8 май 2026 г.. след 13:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 10 до 14 години ще бъдат допускани в обучението само в присъствието на родител, който да ги наблюдава. Участници на възраст от 15 до 17 години може да участват след попълване на декларация за информирано съгласие от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/1966831737283451/

За въпроси и информация може да ползвате е-mail info.mtbbg@gmail.com или тел. 0887321695.

Спици и бодли 2026
2026-05-15 00:00 - 2026-05-17 23:59
“Спици и Бодли” се завръща и през 2026! Време е да започнем обратното броене до следващото издание на любимото ни състезание по планинското колоездене и дуатлон.

Очаквай нови изненади, още по-цветна фестивална зона и, разбира се, познатите пътеки в сърцето на Балкана край Казанлък, където планината среща карането, музиката и хората със споделена страст.

Ако си бил тук – знаеш.Ако си пропуснал – виж повече в сайта ни и планирай идването си за следващата година: https://spici.spk.bg/

За повече подробности следете и Facebook страниците на събитието: https://www.facebook.com/events/1121506956410996/https://www.facebook.com/spoke1thorn

Zlatograd Bike n'Run 2026
2026-05-30 00:00 - 2026-05-31 23:59
ZLATOGRAD BIKE n’RUN 2026 е тук!!!Подготвихме го, опаковахме го, сложихме му панделката и нямаме търпение да ви го поднесем!За трета поредна година ви обещахме изненади и няма да ви подведем! Затова започваме направо с гвоздея в програмата за 2026 г. – ТРАНСГРАНИЧНИ ТРАСЕТА ЗА ПЛАНИНСКО КОЛОЕЗДЕНЕ И БЯГАНЕ! Точно така, правилно сте разбрали – тази година ще можете да карате и бягате в съседна Гърция и да се насладите на Родопите и „от другата им страна“. В сътрудничество с наши гръцки партньори, успяхме да подготвим две невероятни трасета за колоездене и за бягане, които са със старт/финал в Златоград, но включват и немалко километри в гръцка територия. Състезателите, избрали трансграничните трасета, ще преминат през няколко гръцки села и махали, в които времето сякаш е спряло преди около 100 години, преди да пресекат обратно границата на България и да финишират в Златоград.Но изненадите не свършват до тук! 25 и 50 километровите трасета за планинско бягане са напълно нови и ще ви преведат през почти всички села от Община Златоград. Добре де, 25 км само през половината. Мастър колоездачите ще въртят 50 и кусур километра, преминавайки през Гърция, а след тях бегачи ще припкат по новото 35-километрово трансгранично трасе! Ииии… май това са основните новости за 2026 г.Сърце не ни даде да променяме прословутото (вече) 35-километрово MTB трасе. След комплиментите, които получихме за него през 2025 г., го оставяме непокътнато и тази година. Решихме само да пуснем и „електричките“ по него, така че е-байкърите да не мислят толкова много къде да пестят батериите.14-километровото трасе за по-айляк бегачи и колоездачи (или пък за най-скоростните от тях) също остава непроменено, за да може всеки да намери подходящо предизвикателство за себе си! Дуатлонската дисциплина отново обединява 35 км MTB и 14 км трейл бягане.

Гледката на спортуващи деца винаги е осмисляла всички наши усилия и затова толкова държим на тяхното участие в състезанието. То, както винаги, ще е безплатно за тях и възнаградено с много подаръци, безброй усмивки и незабравими емоции. Отново ще очакваме нашите най-малки приятели да препускат по специално разработените за тях трасета, било то на колело или бегом. Целият неделен ден ще е отделен само за тях.

РЕГИСТРАЦИИТЕ ВЕЧЕ СА ОТВОРЕНИ!Може да се регистрирате или просто да си поръчате тениска и/или джърси като последвате този линк: https://my.raceresult.com/378118/registration

Няма да се уморим да повтаряме, че Златоград е изключително гостоприемен и дори да не се потите по родопските баири, имате още много опции за забавление и туризъм. А старт/финалната зона е невероятно привлекателно място, особено по време на Zlatograd Bike n’Run! Освен местните търговци (крафт бира, картофки, скара, сладолед), ние също ще се постараем да оползотворите времето си приятно, особено това на децата ви. Както винаги ще подсигурим допълнителни занимания, част от съпътстващата програма на събитието. Съботната вечер, по традиция, е запазена за нашите приятели от ZLATOROCK, които ще накарат всеки да стане и да потанцува, без значение колко километра е минал през деня. По изключение, най-изморените може и само да пеят.

Пълни подробности и повече информация ще намерите тук: https://zlatograd-bike.run/https://www.facebook.com/events/s/zlatograd-bike-nrun-2026/1285945660248615/https://www.facebook.com/zlatograd.bike.run

Официално откриване на велотрасе „Афродита“ над Пирдоп
2026-05-30 00:00 - 2026-05-31 23:59
След „Шишарка“ и „Чики-Рики“, над Пирдоп вече има още едно велотрасе, част от Golden Dust Bike Trails, което ще бъде открито официално в почивните дни около 24 май. Вижте подробностите от организаторите:

Здравейте колоездачи!

С голямо радост ви споделяме, че с подкрепата на Община Пирдоп и Аурубис България, успяхме да изградим още едно трасе в град Пирдоп.Трасето ще бъде открито на 30-31 май от 10:30 часа и ви очакваме с нетърпение, за да го покараме заедно.

“Афродита” е синьо трасе, по-лесно от “Чики-Рики” и “Шишарка”, много ритмично и изпълнено с различни естествени и ръчно направени елементи. Подходящо е за крос-кънтри, All Mountain/Trail, ендуро и електрически велосипеди.Ще се хареса от всички колоездачи – от начинаещи до напреднали!

Стартът на “Афродита” е в непосредствена близост до стартовете на останалите две трасета, същото се отнася и за финала на трасето.Това означава, че може да разнообразявате карането си през целия ден!

Ако желаете целодневен транспорт до старта на трасетата в деня на откриването (30.05) или в неделя (31.05), моля попълнете следния формуляр: https://docs.google.com/forms/d/e/1FAIpQLSdOfgWoI0zmD4Rhyyy0nWoq2FSXQgcZopE1MCEMSBBHCQCkhA/viewform

Очаквайте още информация относно трасето в нашите социални мрежи и страницата на събитието!

https://www.facebook.com/events/2529532884144059

https://www.facebook.com/profile.php?id=100044743645488

Купа Мургаш 2026
2026-05-31 00:00 - 23:59
Едно от популярните и класически ХС състезания край София, Купа Мургаш, организирано от велоклуб „Мамут“, през 2026 г. се премества от традиционното си време за провеждане (есента) към пролетта. Конкретната дата за провеждането му е 31 май.

Като оставим настрана тази наистина сериозна промяна, останалите неща около събитието остават познати. Начало и старт в с. Желява, три маршрута с различна дължина – наред с класическия (около 40 км с 1350 м сумарно изкачване), който обикновено събира най-много участници, има също така „Пикник“ (13 км с около 500 м сумарно изкачване) и бруталния „Епик“ (62 км с 2500 м изкачване).

Записването за участие става чрез този линк: https://tracksport.live/e/kupa-murgas-2026

Повече подробности вижте във Facebook страницата на събитието: https://www.facebook.com/events/1190094392919121/.

МТБ курс за начинаещи с ТД „Боерица“ и Любомир Ботушаров
2026-05-31 00:00 - 23:59
В последния ден на месец май с ТД „Боерица“ ще направим първия за 2026 г. съвместен МТБ курс. Той е насочен основно към начинаещите, но и напредващи са добре дошли, защото пътеката „Манчо“ е достатъчно интересна и забавна за всеки. Подробностите не са по-различни от друг път, може да ги видите тук: https://www.facebook.com/events/1289520022824799/.

101 Sерпендуро
2026-06-06 00:00 - 2026-06-07 23:59
През 2026 г. „Крива спица“ заменят уникалното състезание „101 Sерпентини“ с ново събитие, на ново място, с ново име и нов формат. Заповядайте на „101 Sерпендуро“.

И тук ще има серпентини и никак няма да са лесни, но освен тях ще има и други неща.

Подробностите вижте тук: https://www.facebook.com/events/1579312410149908/.

Maxxis Race BMX Cup 2026 - първи и втори кръг
2026-06-06 00:00 - 2026-06-07 23:59
В първия уикенд на юни единственото състезателно BMX трасе в България, което се намира в Плевен, ще бъде домакин на първите два кръга (от общо три!) в тази дисциплина за 2026 г., обединени под името Maxxis Race BMX Cup. Има категории и за участие с планински велосипеди!

Както се вижда и от заглавната картинка, първият кръг по принцип трябваше да се проведе на 17 май, но бе отложен и сега заедно с втория ще бъдат в два поредни дни, като програмата, условията за участие и всичко останало е идентично за двете дати.

Ранг на състезанието: Състезателен БМХ (Race BMX) + отворена категория – смесени велосипеди;

Състезанието ще се проведе по правилата на UCI, а съблюдаването им ще се следи от комисари на Българска федерация колоездене.

Дата: 6 и 7 юни, събота и неделя.

Място на събитието: https://share.google/DEPjxUVWnDHFP8hKo

Записване за състезанието: https://docs.google.com/forms/d/e/1FAIpQLSc_LzBihsOuEySHpclx8IW2LKvZANx8sDAPjYxsFKCVn1MECA/viewform?pli=1

Програма на състезанието:

08:00-10:00 Регистрация /финална зона/

08.30 – 09:00 – Трасето е отворено за инспекция и обход (НЕ СЕ ДОПУСКАТ ВЕЛОСИПЕДИ)

09:00 – 09:15 – Техническа конференция /финална зона/

09:30 – отворени тренировки без стартова решетка

10:30 – тренировки със стартова решетка за категория – Деца БМХ & смесени велосипеди + категория девойки/жени – БМХ & смесени велосипеди.

12:00 – Тренировки със стартова решетка за категория – Мъже БМХ & смесени велосипеди + ветерани – БМХ & смесени велосипеди.

14:00 – Квалификации – всички категории

15:00 – Финали – Деца, девойки/жени, ветерани и мъже.

17:00 – Награждаване

*Организаторите запазват правото си да променят програмата на състезанието в зависимост от обстоятелствата по време на провеждане на състезанието.

Събитието се провежда с подкрепата на:

Община ПлевенТуристическо дружество „Кайлъшка долина”,СК „Кайлъка Райдърс“Българска федерация колоездене.

За повече информация следете страницата на събитието и социалните мрежи на нашите партньори.

Ще Ви очакваме с добро настроение и готови за зрелищни гонки на БМХ трасето в Плевен!

Шуменско плато 2026 - колоездене/бягане/дуатлон
2026-06-21 00:00 - 23:59
На 21 юни велоклуб „Илчов баир“ ви кани на поредното издание на своето състезание „Шуменско плато“, което включва дисциплините:

Колоездене: 22/35/50 км

Бягане: 10/20 км

Дуатлон: 35+10 км

За повече подробности следете Facebook страницата на събитието: https://www.facebook.com/events/2053833438793890/

Перпендикулярна вселена 20
2026-07-04 08:00 - 2026-07-09 17:00
ПВ 20! Датите за юбилейното ни издание са налични. Като за годишнина ще празнуваме Безкрая не пет дни, а цели шест!

Записването ще се случи по традиция на 24.02 от 20:00ч.

Линк към записването ще пуснем в страницата на Крива Спица във фейсбук, като седмица две преди това ще ви напомняме да се стягате.

Входът към перпендикулярното ще бъде отворен само 48 часа. Първите 100, които отговарят на кривите условия, получават достъп до ПеВе партито, а сред останалите пръстът на случайността ще посочи 5 мъже и 5 жени, които късметът ще дари с нужното свидетелство от перпендикулярно парти.

Таксата е в размер на 130 евро.Който свари, той завари. Нали знаете?

Повече подробности вижте тук: https://www.facebook.com/events/1383433476491715/.

„Смолян 360 – Планинско изследване“ 2026
2026-07-10 00:00 - 2026-07-12 23:59
„Смолян 360 – Планинско изследване“ е обиколка на Смолян през пътеките, билата и горите около града — събитие, което съчетава планинско бягане и колоездене с преживяване сред красотата и мистиката на Родопите. Участниците преминават през трасета с различна дължина и характер — от по-достъпни дистанции (7 и 21 км) до предизвикателния 55-километров маршрут, който разкрива Смолян от всички страни: през панорамни гледки и горски участъци, носещи духа на планината.

Каузата на „Смолян 360“ е да покаже Смолян като естествен център за активен туризъм, планинско колоездене и бягане, като същевременно насочи внимание към другите природни богатства на града. Събитието не е само състезание, а покана към участници, гости и местна общност да преоткрият Родопа — нейната красота, тишина, легенди и усещането за планина, която остава в човека дълго след финала.

За повече информация и записване посетете и следете:

Сайта на събитието: https://smolyan360.fun/

Facebook страницата: https://www.facebook.com/events/1956188385045587/

Bansko Bike Fest 2026
2026-07-10 00:00 - 2026-07-12 23:59
Първото издание на Bansko Bike Fest събра голям брой ентусиасти около едно общо желание: да карат заедно, да изследват планината и да се забавляват. Сега предизвикателството пред организаторите е фестивалът да расте – повече участници, повече събития, повече партньори, но духът да остане същият. Тук всеки е добре дошъл – независимо от нивото, оборудването и опита.

3 дни каране, над 15 активности, над 100 награди и фестивална атмосфера в сърцето на Пирин.

Gravel, шосеен и гурме турВелоралиВелоакадемия с 3 дисциплиниТестове на велосипедиДетски събития

Такси за учадтие: от 10 EUR

Идваш с приятели?2 регистрации = 10% отстъпка3+ регистрации = 20% отстъпка

За повече информация и регистрация вижте сайта на събитието: https://banskobikefest.com/.

Следете също и страниците на събитието във Facebook: https://www.facebook.com/events/1343187921083817/https://www.facebook.com/people/Bansko-Bike-Fest/61578889883992/

Велоучилище МТБ-БГ | Люлинска засуканица - 11 юли 2026
2026-07-11 09:00 - 14:00
Зад това нестандартно име се крие един нестандартен курс, който продължава с всяко издание да се радва на голям интерес. Той е насочен изцяло към усвояване и упражняване на завиването по серпентини – остри, тесни и на места стръмни, каквито се срещат често по естествените пътеки.

Пътеката, по която ще се проведе, започва в района на Манастирски (Бонсови) поляни и се спуска към Черния кос. Тя е с доста серпентини от всякакъв тип, но поне между тях е сравнително лесна. Засега тя е идеалното място за подобен специализиран курс, насочен основно към ниво напредващи, но подходящ и за напреднали, които искат да си упражнят конкретно техниките за серпентини.

Срещата е в 9:00 ч на паркинга в местността Манастирски (Бонсови) поляни: https://goo.gl/maps/QZFu4GJgJjPC86dU7. До него може да стигнете както на самоход, така и с автомобил през кв. Горна баня. Имайте предвид, че ако сте с автомобил, изкачването от края на пътеката към Манастирски поляни ще се случи в следобедните часове предимно по открити склонове, т.е. ще бъде топло и напечено. Има и по-кратък (сенчест) вариант с 20-30 минути бутане. Ще изберем на място според условията и желанията на участниците.

Практиката до момента показва, че този курс е малко по-кратък поради простата причина, че в един момент участниците се уморяват, а и пътеката не е много дълга. Така че може да се очаква да приключим около 14:00 ч или дори по-рано. Програмата е следната:

Ще започнем с малко упражнения за баланс и завиване на паркинга.

После с кратко изкачване отиваме към пътеката „Люлинска засуканица“ и започваме упражненията по същество.

След като приключим спускането по нея, тези, които сме с автомобили, ще трябва да се изкачим обратно до паркинга (около 30 минути), а тези, които са дошли на самоход, могат направо да се спуснат към София.

По време на курса НЕ Е предвидена дълга обедна почивка. Носете си енергийни десерти или нещо друго за бързо хапване в гората.

Пътеката, по която ще се упражняваме, включва няколко типа серпентини:1. Сравнително лесни и безопасни – те са в началото;2. Трудни, но безопасни;3. Трудни и опасни.

Всеки участник трябва да се подготви психически и физически за доста на брой повторения с цел усвояване на материала. Трудните опасни серпентини не са задължителни за проба, даже си запазвам правото да огранича някои от участниците да ги пробват с оглед на личната им безопасност.

ТАКСА: 30 евро /човек (58.67 лв.)

Таксата за участие се заплаща на място в деня на обучението.

За читатели с абонамент в МТБ-БГ е предвидена и скромна отстъпка от цената.

Таксата включва участие в упражнения с инструктор за усвояване на основните техники за каране на планински велосипед.

Таксата НЕ включва застраховки, транспорт, настаняване, храна и други подобни услуги.

НИВО: напредващи и напреднали

Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.

МИНИМАЛЕН БРОЙ УЧАСТНИЦИ: 4

МАКСИМАЛЕН БРОЙ УЧАСТНИЦИ: 8

ЗАПИСВАНЕ

Формуляр за записване: https://forms.gle/bEPSR7mBbHkH5rt77

Желаещите да участват в мероприятието трябва да се запишат най-късно до 13:00 ч на 10 юли 2026 г. чрез попълване на формуляра горе. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 10 юли 2026 г. след 13:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 12 до 14 години могат да участват само в присъствието на родител, който да ги наблюдава. Участници на възраст от 15 до 17 години може да бъдат допуснати и без придружител след попълване на декларация за информирано съгласие и освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/1700114714530413/

За въпроси и информация може да ползвате е-mail info.mtbbg@gmail.com или тел. 0887321695.

Трявна Ултра 2026
2026-07-17 00:00 - 2026-07-19 23:59
Три дни спорт и емоции в сърцето на Балкана. Трявна Ултра е фестивал на бягането, планинското колоездене и дуатлона със силна общност, професионална организация и финал, който се помни.

Какво представлява преживяването Трявна Ултра?• Сцена: исторически център, горски пътеки и панорами по билото; финал сред аплодисменти на площада.• Подкрепа: ясна маркировка, подкрепителни пунктове на ключови места, медицински екип и мотивирани доброволци.• Организация: професионално времеизмерване, подредена логистика и семейно-приятелска атмосфера.• Финал: finisher медал (в контролното време) и удовлетворение от постигнатото.

Дисциплини: Бягане: 21 km • 42 km • 100 kmMTB: 25 km • 70 kmДуатлон: MTB 25 km + 21 km • MTB 70 km + 42 km

За повече подробности вижте тук: http://tryavna-ultra.com/https://www.facebook.com/TryavnaUltrahttps://www.facebook.com/events/2070200640454106/

Велоучилище МТБ-БГ | Обучения в 11 Bike Park – 7-8 август 2026
2026-08-07 00:00 - 2026-08-08 23:59
Тази седмица ще мога да отделя за обучения в 11 Bike Park в два от дните – петък и събота. Засега съм обявил присъствени часове* в петък привечер (от 17 до 20 ч) и в събота преди обяд и привечер. При интерес мога да добавя и други часове след заявка от желаещи. Възможно е също така да добавя присъствени часове в петък преди обяд, но все още нямам пълна яснота за графика си.

*Присъствени часове означава, че ще отида в байкпарка, ако има предварително записани участници за тях; в противен случай може и да не съм там.

Часовете са обявени като персонални уроци (продължителност 60 минути, цена 44 евро / 86 лв.), но няма проблем да ги заменя и с други формати при желаещи за такива – например семейна тренировка, тренировка за двама, групова тренировка, групова тренировка за деца.

Записванията стават през сайта на байкпарка: https://book.11bikepark.com/calendar/. Може и през мен, ако предпочитате така. При желание за друг формат тренировка, различен от обявеното, може да ми се обадите на тел. 0887321695.

Велоучилище МТБ-БГ | Курс за напредващи по велотрасе „Пумба“ - 9 август 2026
2026-08-09 00:00 - 23:59
В разгара на лятото трудно се намират свободни уикенди и места с достатъчно сянка, но на 9 август реших да обявя един курс по велотрасе „Пумба“ в Люлин планина. Той е най-подходящ за ниво напредващи (макар че и напреднали са добре дошли) и е с обща насоченост, т.е. ще упражняваме и учим всичко, което предлага тази чудесна пътека – спиране, баланс, избор на линия, различни видове завои, бабуни, дори скокове на начално ниво.

Заради очакваните жеги и възможни превалявания в следобедните часове, ще започнем в по-ранен час и ще направим основното изкачване в утринната прохлада. Целта е основната, обучителна част от курса да приключи в ранния следобед. Ако останат време и сили и ако има желаещи, може да повторим велотрасето или дори да отскочим до пътеката „Люлинска засуканица“ за няколко серпентини.

Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.

МИНИМАЛЕН БРОЙ УЧАСТНИЦИ: 4МАКСИМАЛЕН БРОЙ УЧАСТНИЦИ: 8

ТАКСА: 40 евро/човек

Таксата за участие се заплаща на място в деня на обучението.

За читатели с абонамент в МТБ-БГ е предвидена и скромна отстъпка от цената.

Таксата включва участие в упражнения с инструктор за усвояване на основните техники за каране на планински велосипед.

Таксата НЕ включва застраховки, транспорт, настаняване, храна и други подобни услуги.

ПРОГРАМА:

Неделя, 9 август 2026 г.

08:30 – Среща и регистрация (паркинга в м. Манастирски поляни/в.з. Люлин, https://goo.gl/maps/QZFu4GJgJjPC86dU7)

8:30 – 9:30 – Проверка на велосипедите, инструктаж, кратки начални обяснения и упражнения.

9:30 – 13:30 – Изкачване до началото на велотрасе „Пумба“ и спускане със спирания и упражнения по цялото трасе до хижа „Бонсови поляни“.

13:30-14:30 – Обедна почивка при хижа „Бонсови поляни“.

След 14:30 – ако има желаещи и подходящи условия, може да направим второ спускане по трасето или да минем по част от „Люлинската засуканица“.

ЗАПИСВАНЕ

Формуляр за записване: https://forms.gle/eFSYG6rEB9CD1Pfb8

Желаещите да участват в мероприятието трябва да се запишат най-късно до 19:00 ч на 7 август 2026 г. чрез попълване на формуляра. Записвания след този срок ще са възможни само при наличие на незаети места. Посочват се две имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 7 август 2026 г. след 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 12 до 14 години могат да участват само в присъствието на родител, който да ги наблюдава. Участници на възраст от 15 до 17 години може да бъдат допуснати без придружител след попълване на декларация за освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/1417235563641786/.

За въпроси и информация може да ползвате е-mail info.mtbbg@gmail.com или тел. 0887321695.

Европейско първенство по спускане 2026
2026-08-14 00:00 - 2026-08-16 23:59
През 2026 г. България за втори път ще бъде домакин на Европейското първенство по спускане – състезание, което има потенциала да доведе на родна почва някои от топ състезателите на Стария континент и да ни позволи да гледаме каране на най-високо ниво. Трасето, по което ще се проведе състезанието, е „Ветошко лале“, а датите са 14-16 август. Независимо какъв тип планинско колоездене практикувате, това е събитие, което си струва да посетите!

Подробна информация за събитието вижте тук: https://www.facebook.com/events/1316115293359851/.

За новини и актуални публикации следете и тази Facebook страница: https://www.facebook.com/profile.php?id=61592280239309.

Ако искате да станете част от екипа и организацията на състезанието, вижте тази публикация.

Rado Bike&Run 2026
2026-08-15 00:00 - 2026-08-16 23:59
RADO BIKE&RUN е хоби/любителско състезание, организирано от клуб „Велосамоковци“ в памет на нашия другар Радослав Тодоров!

Любимата Лакатишка Рила!!!

Петък 14-08-2026 – Настаняване къмпинг зонаСъбота 15-08-2026 – Колоездене Неделя 16-08-2026 – Бягане

Очакваме ви на старт/финал в село Говедарци (преди моста за Лакатица на река Черни Искър), координати: 42.26374729496141, 23.472463554589975

Програма за събота, 15-08-2026 г.9.00 Техническа конференция9.30 Масов старт14.00 Награждаване колоезденеПрограма за неделя, 16-08-2026 г.9.00 Техническа конференция9.30 Масов старт15.00 Награждаване бягане и дуатлон

Повече подробности вижте тук: https://tracksport.live/e/rado-bikerun-2026https://www.facebook.com/events/1551317766084996

Джуренец Куест 2026
2026-08-30 00:00 - 23:59
Доста юбилеи има тази година. Сред тях е и десетото издание на състезанието „Джуренец Куест“ край Своге, което тази година ще се проведе на 30 август със старт и финал в с. Батулия.

Очакват ви две истински планински предизвикателства, преминаващи през вековни дъбови и букови гори, открити пасища, скални ридове, технични пътеки и красивите местности около Батулия, Буковец, Огоя, хижа „Лескова“ и връх Джуренец.

Вижте повече тук:

Информация в МТБ-БГ: https://mtb-bg.com/2026/08/12/djurenets-quest-2026-preview

Сайт на състезанието: https://www.djurenec.com/

Facebook събитие: https://www.facebook.com/events/1616049446447602/

24-часов маратон 2026
2026-09-12 00:00 - 2026-09-13 23:59
Запазете датите за 24-часов маратон 2026!!! 12-13 септември на познатото място и час.

Характерът и предизвикателството остават същите, както мястото и времето от годината в околностите на село Мътеница, Хисарско.

За новодошлите:24-часовият маратон по планинско колоездене е уникално събитие и се провежда всяка година в пясъчните поли на Средна Гора. В рамките на едно денонощие колоездачите трябва да направят възможно най-много обиколки. Вземайте родата, има място за палатки и хамаци на хубава сянка.

Категориите, в които можете да участвате, са следните:Соло мъже под 40 г.Соло мъже над 40 г.Соло жени

Соло юноши и девойки старша възраст над 14 г.Соло юноши и девойки младша възраст под 14 г.

Щафети 2хЩафети 4х

Регистрация: Ще обявим месец преди събитието

Програма:Място: с. Мътеница, община ХисаряДата: 12.09. – 13.09.2025Начало: 12.09.2025 – 13.00 ч.Финал: 13.09.2025 – 13.00 ч.

За подробности следете тук: https://www.facebook.com/events/1524950358710320/

Trans Rhodopa
2026-09-19 00:00 - 2026-09-22 23:59
Ние не обичаме границите, но пък обичаме предизвикателствата. Кои сме ние и какво сме забъркали? Крива Спица, Smolyan MTB и Free Wheel Project, обединяват сили в един нов за България формат! Дръжте се!

Запознайте се с 𝗧𝗿𝗮𝗻𝘀 𝗥𝗵𝗼𝗱𝗼𝗽𝗮!

На 19-22.09.2026 ви очаква нещо ново, нещо, което не се е случвало досега на местна почва. Нов четиридневен формат, не просто ендуро състезание, а истинско приключение. Изпитание за физиката, психиката и техниката.

𝗧𝗿𝗮𝗻𝘀 𝗥𝗵𝗼𝗱𝗼𝗽𝗮 и четири дни в Родопите. Очаквайте около 10 000 метра общо спускане, суров планински терен, отдалечени пътеки и решения, които взимате сами – на момента, в движение, под напрежение.

Повече подробности вижте тук: https://www.facebook.com/events/1557592312109516/.
